Samkvæmt nýlegum skoðanakönnunum eru um 70 prósent rússnesku þjóðarinnar fylgjandi hernaðaraðgerðunum í Úkraínu.
Árni Þór Sigurðsson, sendiherra Íslands í Rússlandi, segist þó enn verða var við mótmæli á götum Moskvu. Hann telur að fjöldi fólks lýsi ekki skoðun sinni af ótta við viðurlög yfirvalda.
Ég verð ekki var við að það dragi neitt sérstaklega úr mótmælum en hinsvegar verðum við vör við aukna löggæslu, það eru lögreglumenn og það eru óeirðarlögregla og fólk hefur verið handtekið Þúsundum saman þannig að auðivtað getur það haft áhrif. Þar að auki hafa verið sett hér lög sem að gera það refsivert að tala um þessa atburði með tilteknum hætti. Það getur verið refsivert upp í 15 ár, 15 ára fangelsi að nota tiltekin orð um það sem á sér stað í Úkraínu. Þannig það eru auðvitað margir sem að veigra sér við að taka þátt í mótmælum sem að jafnvel innst inni eru þeim algerlega ósammála. Það er mjög erfitt að meta hver mótstaðan raunverulega er.
